10 סיבות לבקר אצל תזונאי קליני וספורט | ליאור מני | חלומות נועדו להגשמה
10 סיבות לבקר אצל תזונאי קליני וספורט
ליאור מני | תזונאי ספורט | חלומות נועדו להגשמה > בלוג > בדיקה > 10 סיבות לבקר אצל תזונאי קליני וספורט
04/12/2012 14:00 Web3d_Lior
ידע והכוונה בתזונת ספורט יתרום לשיפור בביצועים ובעל יתרונות בריאותיים רבים.
תזונה קלינית ותזונת ספורט: מדע התזונה הוא ענף מתחום הרפואה שהתפתח מאוד בשנים האחרונות ותפקידו לתת תוקף מדעי לתאוריות שונות בתחום התזונה – מזון, תוספי תזונה והקשר שלהם לבריאותנו ולביצועים הספורטיביים.
התפקיד של תזונאי הספורט הוא להתאים תזונה נכונה לעוסקים בספורט, הן למקצוענים, לחובבנים מענפי ספורט שונים ולקדום בריאות בריאות באופן כללי. השילוב בין תזונה נבונה ופעילות גופנית הוא חשוב מאוד על-מנת לשפר ביצועים, להשיג את התוצאות האופטימליות מהאימונים ויוביל ליתרונות בריאותיים לאורך זמן, לכל החיים.
לספורטאים מקצוענים: גוף הספורטאי הוא כלי העבודה שלו וכדי לשפר ביצועים, להימנע מפציעות וירידה ביכולות חשוב מאוד לתחזק אותו בצורה מקצועית לאורך זמן. לתזונה נכונה לפני, תוך כדי ולאחר הפעילות הגופנית יש השפעה מכרעת על הביצועים הגופניים והמנטאליים. פה האסטרטגיה והדגשים התזונתיים מתחלקים לתקופת האימונים ולתקופת התחרויות והמשחקים.
לספורטאים מתבגרים: תזונה בגיל ההתבגרות דורשת התייחסות מיוחדת. מדובר בתקופה המאופיינת בין היתר בגדילה מואצת, בעלייה במשקל, בעיצוב מבנה הגוף, בצמיחה לגובה ועוד. התזונה צריכה להבטיח התפתחות פיזית ומנטלית אופטימלית. בגיל הזה קל יחסית לשנות הרגלי אכילה.
לספורטאים חובבים: בין אם אתה רץ 10 ק"מ בפארק, מתכונן למרתון או עושה מספר שיעורי ספורט בשבוע, תזונאי ספורט יכול לעזור לך להפיק מעצמך יותר, לשפר את ההרגה ואת המראה.
לספורטאים חובבים עם בעיות בריאות: דיאטן ספורט הינו דיאטן קליני כללי שמתמחה גם בתחום תזונת הספורט. לכן, בזכות הראייה הכוללת הוא יכול לתת מענה גם לבעיות בריאותיות השכיחות באוכלוסייה כגון: השמנת יתר, שומנים בדם, סוכרת, לחץ דם ועוד. שילוב של תוכנית תזונה ותכנית אימונים על פי צרכים ומאפיינים בריאותיים תוכל בהרבה מקרים לשפר את בעיית הבריאות ואף להקטין או להפסיק שימוש בטיפול תרופתי.
שיפור ומיקסום הביצועים יעשה ע"י:
שיפור הבריאות הכללית וחיזוק המערכת החיסונית
העלאה של רמות אנרגיה ודחיית עייפות
הכוונה לסוג האוכל ולשעות האכילה ביחס לפעילות
שמירה על מאזן נוזלים, מלחים ומינרלים תקין
שאיפה למסת שריר ואחוז שומן אידיאלי
אסטרטגיות לתאוששות מהירה ושיקום הגוף
בחירת תוספי תזונה יעילים, במקרה הצורך
מתי מומלץ להתייעץ עם דיאטן ספורט?
כשיש חוסר אנרגיה באימונים או במשחקים
כשיש עליה או ירידה מהירה במשקל.
כשיש קצב התפתחות איטי.
כשהאכילה בלתי מספקת, לא מאוזנת ולא מגוונת.
כשרוצים לשפר ביצועים.
כשצריך להעלות מסת שריר או להוריד אחוז שומן.
כשרוצים לשפר את הרגלי האכילה באופן כללי, כולל תזמון האכילה.